hotchpotch/miracl-hf-unified huggingface dataset:
केम्पटी जलप्रपात
केम्प्टी जलप्रपात (अंग्रेजी: Kempty Falls), एक शानदार और मनमोहक जलप्रपात है जो भारत के राज्य उत्तराखण्ड के शहर मसूरी से 15 किमी की दूरी पर चकराता सड़क पर स्थित है और इस क्षेत्र का सबसे बड़ा आकर्षण है। यह जलप्रपात समुद्र तल से 1364 मीटर की ऊंचाई 78°-02’ पूर्व देशांतर और 30° -29’ उत्तर अक्षांश पर स्थित है। यहां 4500 से नीचे गिरता जल पांच झरनों में विभाजित होता है और एक विहंगम दृश्य प्रस्तुत करता है। 1835 के बाद इस जगह को एक पर्यटन क्षेत्र के रूप में एक ब्रिटिश अधिकारी जॉन मेकिनन द्वारा विकसित किया गया था। संभवत: "केम्पटी" नाम दो अंग्रेजी शब्दों "केम्प" (शिविर) और "टी" (चाय) से मिल कर बना है, क्योंकि ब्रिटिश अक्सर यहां पर चाय पार्टियां आयोजित किया करते थे। जलप्रपात के तल में एक जलकुण्ड है जिसका पानी बहुत ठंडा है और लोग यहां पर नहाते हैं।
केम्पटी जलप्रपात के आसपास के क्षेत्र में होने वाले अनियंत्रित और निम्नस्तरीय निर्माण कार्य के चलते पूरे क्षेत्र की सुन्दरता धीरे धीरे नष्ट हो रही है। आसपास के पहाड़ पर्यटकों और स्थानीय लोगों द्वारा फैलाये जा रहे कूड़े से अटे पड़े है। सफाई की व्यवस्थता ना होने के कारण पूरा क्षेत्र बहुत गंदा नजर आता है रही सही कसर वहां कुकुरमुत्तों की तरह उग आई दुकानों नें पूरी कर दी है। विभिन्न निर्माणों के कारण पूरे प्रपात को देख पाना प्राय: असम्भव हो गया है। प्रपात के तल में स्थित कुण्ड पर्यटकों द्वारा फैलाये कूड़े से भरा पड़ा है। यदि समय रहते इस ओर ध्यान न दिया गया तो जल्द ही पर्यटक इस स्थान को अपने यात्रा कार्यक्रम से निकाल देंगे।
नोटोउंगुलाटा
नोटोउंगुलाटा () भारी जिस्मों वाले खुरदार स्तनधारियों की कई प्राणी जातियों का एक गण था जो पेलेओसीन और प्लाइस्टोसीन​ (यानि अत्यंतनूतन) युगों में, आज से ५.७ करोड़ से लेकर ११,००० वर्ष पूर्व तक, दक्षिण अमेरिका में रहा करते थे।
पायरोथेरियम​
पायरोथेरियम​ () दक्षिण अमेरिका में आधुनिक आर्जेन्टीना के क्षेत्र में ओलिगोसीन युग में (आज से ३.५ से २.३ करोड़ वर्ष पूर्व) रहने वाला एक खुरदार स्तनधारी जानवर था। इस पायरोथेरिया () नामक जीववैज्ञानिक गण के सदस्य की दो ज्ञात प्राणी जातियाँ (स्पीशीज़) थीं।
कुछ हद तक हाथी जैसा दिखने वाला पायरोथेरियम​ कन्धों में १.५ मीटर (५ फ़ुट​) ऊँचा और सिर-से-दुम तक ३ मीटर (१० फ़ुट​) लम्बा हुआ करता था। इसका वज़न ३,५०० किलो तक का हुआ करता था। इसके मुंह पर एक छोटी सूंड थी जिसके ऊपरी जबड़े की दोनों तरफ़ दो-दो आगे की तरफ निकले हुए चपटे दांत हुआ करते थे। इसी तरह निचले जबड़े में एक-एक दांत हुआ करता था।
यूनानी भाषा में 'पायरोथेरियम​' का मतलब है 'आग (वाला) जानवर'। इस प्राणी की अस्तियाँ सबसे पहले एक प्राचीन ज्वालामुखी से निकली हुई राख में दबी हुई मिली थी जिस से इसका यह नाम पड़ा।
सत्यशोधक समाज
सत्यशोधक समाज (अर्थ : "सत्य अर्थात" "सच की खोज करने वाला समाज") 24 सितम्बर सन् 1873 में ज्योतिबा फुले द्वारा स्थापित एक पन्थ है। यह एक छोटे से समूह के रूप में शुरू हुआ और इसका उद्देश्य शूद्र एवं अस्पृश्य जाति के लोगों को विमुक्त करना था। इनकी विचार "गुलामगिरी, सार्वजनिक सत्यधर्म " में निहित है । डॉ. भीमराव अंबेडकर जी इनके विचारो से बहुत प्रभावित थे ।
सत्य शोधक समाज के प्रमुख उद्देश्य : शूद्रों-अतिशूद्रों को पुजारी, पुरोहित, सूदखोर आदि की सामाजिक-सांस्कृतिक दासता से मुक्ति दिलाना, धार्मिक-सांस्कृतिक कार्यों में पुरोहितों की अनिवार्यता को खत्म करना, शूद्रों-अतिशूद्रों को शिक्षा के लिए प्रोत्साहित करना, ताकि वे उन धर्मग्रंथों को स्वयं पढ़-समझ सकें, जिन्हें उनके शोषण के लिए ही रचा गया है, सामूहिक हितों की प्राप्ति के लिए उनमें एकजुटता का भाव पैदा करना, धार्मिक एवं जाति-आधारित उत्पीड़न से मुक्ति दिलाना, पढ़े-लिखे शूद्रातिशूद्र युवाओं के लिए प्रशासनिक क्षेत्र में रोजगार के अवसर उपलब्ध कराना आदि. कुल मिलाकर ये सामाजिक परिवर्तन के घोषणापत्र को लागू करने का कार्यक्रम था।
एक प्रसंग है जिसने ज्योतिबा फूले जी को इसके लिये प्रेरित किया । अपने एक ब्राह्मण मित्र कि शादी में जातिगत भेदभाव एवम वैमनस्यता के कारण वे बुरी तरह अपमानित हुए और उन्हे धक्के देकर शादी के मंडप से निकाल दिया गया । घर आ कर उन्होंने अपने पिताजी से इसका कारण पूछा । पिताजी ने बताया कि सदियों से यही सामाजिक वयवस्था है और हमे उनकी बराबरी नहीं करनी चाहिए। ब्रहमण भूदेव (धरती के देवता) है; ऊॅची जाति के लोग हैं और हम लोग नीची जाति के लोग हैं अतः हम उनकी बराबरी नहीं कर सकते । फूले जी ने अपने पिताजी से बहस की और कहा, "मै उन ब्राहमणो से ज्यादा साफ़-सुथरा था, मेरे कपड़े अच्छे थे, ज्यादा पढ़ा-लिखा व होशियार हूँ । हम उनसे ज्यादा अमीर भी है फिर मैं उनसे नीच कैसे हो गया?" पिताजी नाराज़ होकर बोले,"यें मुझे नहीं पता परन्तु यह सदियों से होता आ रहा है' हमारे सभी धर्मग्रंथों एवम शास्त्रो मे यही लिखा है और हमें भी यही मानना पड़ेगा क्योकि यही परम्परा व परम सत्य है।" फूलेजी सोचने लगे। धर्म तो जीवन का आधार है फिर भी धर्म को बताने वाली पुस्तको' धर्मग्रंथों' शास्त्रो में ऐसा क्यों लिखा है? अगर सभी जीवों को भगवान ने बनाई है तो मनुष्य-मनुष्य मे विभेद क्यों हैं? कोई ऊँची जाति, कोई नीची जाति का कैसे है? अगर ये हमारे धर्मग्रंथों में लिखा है और जिसके कारण समाज में इतनी विषमता व छूआछूत हैं तो यह परम् सत्य कैसे हुआ?? यह असत्य हैं । यदि यह असत्य हैं तो मुझे सत्य की खोज करनी पड़ेगी और समाज को बताना भी पड़ेगा । अतः उन्होंने इस काम के लिए एक संगठन बनाया और उसका नाम रखा ""सत्यशोधक समाज""।
डाटा
डाटा ऐसा स्थान संग्रहित करने वाला पूरक है जिसको कम्प्यूटर या मोबाईल के सी॰ पी॰ यू॰ मेमोरी में स्थान दिया जाता है। जिसमे यह रक्षित रहता है। तथा किसी प्रोग्राम को शुरु करने गति देने और स्थगित करने के कार्य में डाटा एक माध्यम की तरह प्रयोग किया जाता है। डाटा शब्द का पहला उपयोग 1940 मे अंग्रजी मे किया गया था।
"ट्रांसमिसिबल और स्टेलेबल कंप्यूटर सूचना" मे "डेटा" शब्द का पहली बार 1 9 46 मे उपयोग किया । डाटा शब्द के कई मतलब हे जैसे सूचना, ज्ञान यह शब्द डाटा से सम्बंदित है लेकिन हर शब्द का अपना अलग ही महत्व है।
डाटा केवल कम्प्यूटर से संबंधित शब्द नहींं है कोई भी सूचना को भी हम डाटा कह सकते है।
कम्प्यूटर के अविष्कार न हों से पहले भी लोग डाटा एकत्रित करते थे जो किताबो मे रखा जाता था आज भी रखा जाता है। आधूनिक युग मे कई  डिवाइस का अविष्कार हुआ जिससे डाटा शब्द का उपयोग इन मे किया जाने लगा ।
दिलदार नगर
दिलदार नगर (Dildar Nagar) भारत के उत्तर प्रदेश राज्य के गाज़ीपुर ज़िले में स्थित एक गाँव है। पारम्परिक रूप से यह गाँव कमसार परगना का भाग है।
दिलदार नगर शहर अपनी खास नज़ाकत और तहजीब वाली बहुसांस्कृतिक खूबी, यहाँ हिन्दु मुस्लिम और सिख आपस में काफी मिल जुलकर रहते है। यहा कि एकता और आपसी भाईचारा का मिसाल दिया जाता है। दशहरी आम के बाग़ों तथा चिकन की कढ़ाई के काम के लिये जाना जाता है। दिलदार नगर कमसार का दिल है। दिलदार नगर उस क्ष्रेत्र में स्थित है जिसे ऐतिहासिक रूप के नाम से जाना जाता था। हमेशा से एक बहुसांस्कृति रहा है। दिलदार नगर का बाज़ार सर्वसम्पनता से परिपूर्ण है।आसपास के क्षेत्रों एवम बिहार तक के व्यवसायी नगर के बाजार में अपनी वस्तुएं क्रय और विक्रय के लिए आतें हैं। उतर प्रदेश का सबसे बड़ा पशुमेला यही लगता है।दिलदार नगर का रेलवे स्टेशन मुग़लसराय पटना रेल खंड का महत्वपूर्ण एवम आदर्श स्टेशन है।
दिलदार नगर गाजीपुर से 20 किलोमीटर की दूरी पर स्थित है। शहर और स्टेशन के मध्य में एक टीला बना हुआ है जिसे अखाड़ा कहा जाता है। कहा जाता है कि यहां पर राजा नल का सिंहासन और पश्चिम दिशा की ओर एक विशाल कुंड है। इस कुंड को रानी सागर के नाम से जाना जाता है। इसका नाम प्रसिद्ध महारानी दम्यन्ती ने नाम पर रखा गया था।राजा नल एवम दमयंती का इतिहास इसी नगर से जुड़ा है,जिसका अवशेष आज भी दिलदारनगर के गर्भ में छिपा हुआ है।दिलदार नगर का प्राचीन नाम अखंड था जो बाद में अखंधा हो गया।यह राजा नल की राजधानी थी।
महादेव का प्राचीन मंदिर, जामिया अरबिया मख्जनुल उलूम हुसैनाबाद(मशहूर मदरसा), एस.के.बी.एम इंटर कालेज, आदर्श विद्यालय, दिनदार खान म्युजियम, शम्भू राय, बाबा या-वारिस अस्ताना, पियरी बाबा, दर्शन सिंह की समाधि, (स्टेशन के पास), रामजानकी मन्दिर(पानी टंकी के पास), हरिदास बाबाकी कुटिया(देवल मोड़ हुसैनाबाद), शिवमंदिर, सद्भावना चौक, माई जी का कुटिया(प्राचीन गुरूद्वारा, पोखरा), नवीन गुरू, लाली देवी मन्दिर, फातिमा अस्पताल, गिरनार आश्रम (वायरलेस मोड़),मनोरंजन की दृष्टि से नगर मे सिनेमाघर कमसार टॉकीज उपलब्ध है।खरीदारी करने हेतु यहाँ सुपर मार्केट भी मौजूद है।
सुरेंद्र चाय बहुत प्रसिद्ध है और 30 साल पुरानी दुकान है। शहज़ादा शू पॉइंट, मौलाना सिमेंट एजेंसी हुसैनाबाद(सिमेंट के पुराने विक्रेता), ज़ुबैर किड्स कलेक्शन, बबन मिष्ठान, अपना बाजार, सीटी कार्ट, मजहर ईलेक्ट्रानिक, गहमरी मिष्ठान, अपना ढाबा, लालू चाय, विक्रांत इलेक्ट्रॉनिक, जितेंद्र चौरसिया एंड महेंद्र चौरसिया पान दुकान, ज्वाला पान भंडार, कामता प्रसाद चौरसिया किराना दुकान,रघुनाथ प्रसाद, अनुष्का ड्रेसेज, अंजली ड्रेसेज, ओशिका ड्रेसेज, अनिल कि दुकान, जितेंद्र की दुकान, सिपाही चाय स्टाल, इत्यादि।
वज्रच्छेदिकाप्रज्ञापारमितासूत्र
वज्रच्छेदिकाप्रज्ञापारमितासूत्र महायान बौद्ध धर्म का सूत्रग्रन्थ है।
इस ग्रन्थ की एक चीनी भाषा की प्रति बीसवीं शती में प्राप्त हुई जो ११ मई ८६८ में छपी है। यह प्रति अभी ब्रिटिश संग्रहालय में रखी हुई है और 'विश्व की सबसे प्राचीन किन्तु पूर्णतः बची हुआ ग्रन्थ' है। इस ग्रंथ की छपाई कागज पर किया गया है जिसकी लंबाई 16 फीट तथा चौड़ाई 12 इंच है इस ग्रंथ को संस्कृत भाषा मे लिखा गया)(एल.के. चौधरी )
फ्रांस्वा मैंसार
फ्रांस्वा मैंसार (François Mansart) (सन् १५९८-१६६६) फ्रांस के वास्तुशिल्पी था। इस फ्रेंच वास्तुशिल्पी का कला के विकास में बड़ा महत्वपूर्ण योग रहा है। उसने फ्रांस के 'बारोक वास्तुशिल्प' (Baroque architecture) को नई दिशा दी।
राज भवन में काम करनेवाले बढ़ई के परिवार में पैरिस में इसका जन्म हुआ था। राजशिल्पी जर्मेन गौल्थियन ने इसे वास्तुकला की शिक्षा दी। उसने कई चर्चों तथा भवनों का निर्माण अपनी मौलिक शैली के अनुसार किया। भवनों के नित्य नए अभिकल्प (डिजाइन्स) बनाने में उसकी रूचि हमेशा ही रही। उसके द्वारा तैयार किए गए भवनों में जमीन पर मिलती थी। इससे मैंसार के भवन काफी लोकप्रिय रहे। आधुनिक फ्रेंच गेरेट या ऐटिक चेंबर को इसका ही नाम दिया गया है। उसके बनाए भवन तथा उस शैली पर बने भवन फ्रांस में सब तरफ फैले हुए हैं। पैरिस में लूव्र भवन का डिजाइन तैयार करने का कार्य राजनेता कोल्बार ने उसे ही दिया। किंतु उसकी आकृतियों में जिस रद्दोबदल का प्रस्ताव कोल्बार ने रखा, उसे अपमानजनक महसूस कर कँसार ने इस कार्य को छोड़ दिया।
मार्सेल प्रुस्त
मार्सेल प्रुस्त (10 जुलाई 1871 – 18 नवम्बर 1922) फ्रेंच भाषा के उपन्यासकार, आलोचक और निबन्धकार थे। वह अपनी कृति 'अ ला रिसर्च दु तेम्प्स पर्दु (À la recherche du temps perdu अर्थात् 'बीते समय की खोज में') के कारण प्रसिद्ध हैं। यह रचना १९१३ और १९२७ के बीच सात भागों में प्रकाशित हुई थी। उन्हें आलोचकों और लेखकों द्वारा 20 वीं शताब्दी के सबसे प्रभावशाली लेखकों में से एक माना जाता है। प्रुस्त का जन्म पेरिस के दक्षिणी भाग में हुआ था।
फ़सल
फसल या सस्य किसी समय-चक्र के अनुसार वनस्पतियों या वृक्षों पर मानवों व पालतू पशुओं के उपभोग के लिए उगाकर काटी या तोड़ी जाने वाली पैदावार को कहते हैं। मसलन गेंहू की फ़सल तब तैयार होती है जब उसके दाने पककर पीले से हो जाएँ और उस समय किसी खेत में उग रहे समस्त गेंहू के पौधों को काट लिया जाता है और उनके कणों को अलग कर दिया जाता है। आम की फ़सल में किसी बाग़ के पेड़ों पर आम पकने लगते हैं और, बिना पेड़ों को नुक्सान पहुँचाए, फलों को तोड़कर एकत्रित किया जाता है।
जब से कृषि का आविष्कार हुआ है बहुत से मानवों के जीवनक्रम में फ़सलों का बड़ा महत्व रहा है। उदाहरण के लिए उत्तर भारत, पाकिस्तान व नेपाल में रबी की फ़सल और ख़रीफ़ की फ़सल दो बड़ी घटनाएँ हैं जो बड़ी हद तक इन क्षेत्रों के ग्रामीण जीवन को निर्धारित करती हैं। इसी तरह अन्य जगहों के स्थानीय मौसम, धरती, वनस्पति व जल पर आधारित फ़सलें वहाँ के जीवन-क्रमों पर गहरा प्रभाव रखती हैं।
भारतीय फसलों का वर्गीकरण भिन्न-भिन्न आधारों पर किया जा सकता है। नीचे कुछ आधारों पर भारतीय फसलों का वर्गीकरण दिया गया है। , तोरिया, सोयाबीन और राई
बरसीम की मुख्य प्रजातियां इस प्रकार से है जैसे कि बरदान, मैस्कावी, बुंदेलखंड बरसीम जिसे जे.एच.पी.146 भी कहते है जे.एच.टी.वी.146, वी.एल.10, वी.एल. 2, वी.एल. 1, वी.एल. 22 एवं यु.पी.वी.110 तथा यु.पी.वी.103 हैI
जेम्स मैडिसन
जेम्ज़ मैडिसन (James Madison) एक अमेरिकी राजनेता और राजनैतिक दार्शनिक थे जो १८०९-१८१७ काल में अमेरिका के चौथे राष्ट्रपति भी रहे। उन्होंने अमेरिका के संविधान बनवाने में अहम भूमिका अदा की जिस कारण से उन्हें 'अमेरिकी संविधान का पिता' भी कहा जाता है। अमेरिका का प्रसिद्ध अधिकार विधेयक भी उन्होंने ही लिखा और पारित करवाया था।
१७७६ में अमेरिका के स्वतन्त्र हो जाने के बाद मैडिसन ने अन्य अमेरिकी राजनैतिक विचारकों के साथ मिलकर संविधान की रचना करी। इसके बाद इस दस्तावेज़ को स्वीकृत करवाकर नए राष्ट्र में लागू करने की ज़रुरत थी। कई राजनेता इसके विरोध में थे और वे चाहते थे कि अमेरिका के तेराह उपनिवेश एक सूत्र में बंधने की बजाए अलग-अलग राष्ट्रों की तरह हों। मैडिसन ने ऐलॅक्सैण्डर हैमिलटन और जॉन जे के साथ मिलकर १७८८ में 'फ़ेडेरेलिस्ट पेपर्ज़​' (अर्थ: संघ-समर्थक काग़ज़ात​') नाम से संविधान के लिए समर्थन बनवाने के लिए एक लेखों की शृंखला प्रकाशित की। १७८९ में यह संविधान मंज़ूर होने के बाद लागू हो गया।
मैडिसन की आधुनिक काल में इस बात पर निंदा होती है कि उन्होंने अमेरिका में उस समय की गुलाम-प्रथा में पूरी तरह भागीदारी की। राजनेति के साथ-साथ वह कृषि करते थे और एक समृद्ध ज़मींदार थे। उन्होंने तम्बाकू और अन्य फ़सलों की खेती के लिए सैंकड़ों दासों को रखा हुआ था। इस बात पर विवाद है कि वह आगे चलकर दासप्रथा को ख़त्म करना चाहते थे कि नहीं। कुछ समीक्षक कहते हैं कि उनके कथनों से यह लगता है कि उनमें इस कुप्रथा को अंत करने की इच्छा तो थी लेकिन अमेरिकी इतिहास के उस चरण पर उन्होंने इसे महत्व नहीं दिया।
जॉन जे
जॉन जे () एक अमेरिकी राजनेता और १७८९-१७९५ काल में उस देश के पहले मुख्य न्यायाधीश थे। उन्हें अमेरिका के राष्ट्रपिताओं में से एक समझा जाता है।
१७७६ में अमेरिका को अपने स्वतंत्रता संग्राम में विजय मिलने के बाद उन्होंने उस देश में एक संगठित और सशक्त केन्द्रीय सरकार बनाने पर जोर दिया और इस विचार पर आधारित प्रस्तावित संविधान को स्वीकृति मिलने के लिए भरसक प्रयत्न किया। कई राजनेता इसके विरोध में थे और वे चाहते थे कि अमेरिका के तेराह उपनिवेश एक सूत्र में बंधने की बजाए अलग-अलग राष्ट्रों की तरह हों। जॉन जे ने जेम्ज़ मैडिसन और ऐलॅक्सैण्डर हैमिलटन के साथ मिलकर १७८८ में 'फ़ेडेरेलिस्ट पेपर्ज़​' (अर्थ: संघ-समर्थक काग़ज़ात​') के नाम से संविधान के लिए समर्थन बनवाने के लिए एक लेखों की शृंखला प्रकाशित की। १७८९ में यह संविधान मंज़ूर होने के बाद लागू हो गया।
फिर वे फ़ेडेरेलिस्ट पार्टी नमक राजनैतिक दल के नेता रहे और १७९५-१८०१ काल में न्यू यॉर्क राज्य के राज्यपाल रहे। वे अमेरिका की उस समय की दासप्रथा के सख़्त​ विरोध में थे और उन्होंने न्यू यॉर्क में इसे बंद करवाने की बहुत कोशिस करी। १७७७ और १७८५ में उनके पहले दो प्रयास नाकाम रहे लेकिन १७९९ में उन्होंने दासों को धीरे-धीरे आज़ाद करवाने का विधेयक पारित करवा लिया और उनकी १८२९ में हुई मृत्यु से पहले ही न्यू यॉर्क के सभी दास मुक्त किये जा चुके थे।
पाकिस्तान, ईरान
पाकिस्तान (अंग्रेज़ी: Pakestan फ़ारसी: پاکستان) ईरान के सूबा अर्दबेल का एक गाँव है।
काकूवाला
काकूवाला () पंजाब के संगरूर ज़िले के सुनाम ब्लॉक का एक गाँव है, जो संगरूर-पातड़ां राष्ट्रीय राजमार्ग 17 पर स्थित है। भौगोलिक स्थिति मुताबिक इसके उत्तर की तरफ़ दिढ़बा और गाँव खेतला, दक्षिण-पश्चिम की तरफ़ गाँव लाडबंजारा कल, दक्षिण-पूर्व की तरफ़ पातड़ां और गाँव दुगाल पड़ते हैं। इसका नाम काकू सिंह से आया है। इसकी आबादी लगभग 1003 है और यहाँ 153 के करीब घर हैं।
इस गाँव में बच्चों का एक प्राथमिक पाठशाला, एक गुरुद्वारा और एक निरंकारी भवन है।
मुख्यधारा
मुख्यधारा (अंग्रेज़ी: मेनस्ट्रीम, ) किसी समाज, देश या अन्य संगठन के उस बहुसंख्यक समूह को कहते हैं जिनके विचार, धारणाएँ, व्यवहार व आदतें उस वातावरण के लिए सामान्य व मानक समझी जाएँ। जब कोई गुट इस से विपरीत व्यवहार करता है तो सम्भव है कि मुख्यधारा उससे असमर्थन जतलाए या खुला विरोध करे। समाजशास्त्र में इस अवधारणा (कोन्सेप्ट) की परिभाषा को लेकर काफ़ी विवाद है।
हर समाज में संगीत की मुख्यधारा वह होती है जिस से उस समाज के अधिकतर लोग परिचित हों और जिसे सुनकर वे चिंता या घृणा न करें। मसलन १९४० के दशक तक अमेरिकी सामाजिक मुख्यधारा में रॉक ऐन्ड रोल​ संगीत को समाज के लिए ख़तरा माना जाता था और युवाओं में उसकी बढ़ती लोकप्रियता रोकने के भरसक प्रयत्न करे गए जो नाकाम रहे। धीरे-धीरे यह शैली ख़ुद ही मुख्यधारा का हिस्सा बन गई। बाद में 'रैप म्यूज़िक' नामक शैली उभरी जिसकी मुख्यधारा ने निंदा की।
दिलदार नगर जंक्शन
दिलदार नगर जंक्शन भारत के उत्तर प्रदेश राज्य के नगर दिलदार नगर में स्थित उत्तर पूर्व रेलवे की पूर्व रेलवे शाखा के अन्तर्गत आने वाला रेलवे स्टेशन है।
रॉक ऐन्ड रोल​
रॉक ऐन्ड रोल​ या रॉक'ऍन'रोल​ या सिर्फ़ रॉक संगीत आधुनिक संगीत की एक लोकप्रीय शैली है जो संयुक्त राज्य अमेरिका में १९४० व १९५० के दशकों में मुख्य-रूप से अफ़्रीकी-अमेरिकी संगीत परम्पराओं से जन्मी और फिर दुनिया-भर में लोकप्रीय हो गई। इस शैली में ताल की एक अहम भूमिका है जो आमतौर से ड्रम के प्रयोग से दी जाती है। इसके ऊपर एक या एक से अधिक गिटार से धुनें बजाई जाती हैं और गायक गाना गाते हैं।
याल्ला (संगीत गुट)
याल्ला (), जिन्हें उज़बेक लहजे में यैल्लै कहते हैं, उज़बेकिस्तान का एक रॉक संगीत गुट है। यह १९७० में उभरा और १९७० व १९८० के दशकों में पूरे सोवियत संघ और पूर्वी यूरोप के अन्य देशों में मशहूर हो गया। इनका एक गाना, 'उचकुदुक - त्रि कोलोदत्सा' जो उज़बेकिस्तान के उचकुदुक शहर के बारे में था, विशेष रूप से बहुत प्रसिद्ध हुआ और आज भी रूस व भूतपूर्व सोवियत संघ के अन्य हिस्सों में जाना जाता है।
याल्ला के मुख्य गायक फ़ार्रुख़ ज़ोकिरोव​ हैं। गुट के सभी सदस्य ताशकेंत के ओस्त्रोव्सकी अभिनय कला संसथान और अशरफ़ी सरकारी संगीतालय के उत्तीर्ण हैं। वे सभी उज़बेक समुदाय से हैं और अपने गानों में उज़्बेकिस्तान की लोक-धुनों और कविताओं का मिश्रण करते हैं। इनके अधिकतर गाने उज़बेक और रूसी भाषाओं में हैं हालांकि कभी-कभी वे जर्मन, तातार और अरबी में भी गाते हैं। इसके अलावा इन्होनें फ़ारसी, हिन्दी, नेपाली और फ़्रांसीसी में भी गया हुआ है।
लास कॅचप​
लास कॅचप​ () स्पेन के कोरदोबा शहर का केवल-लड़कियों वाला एक रॉक संगीत गुट है। यह अपने सन २००२ के 'कॅचप गाने' () के लिए मशहूर हैं जिसकी ७० लाख से ज़्यादा प्रतियाँ बिकी थीं। उस गाने के बाद उनका कोई भी अन्य गाना इतना लोकप्रीय नहीं हुआ है।
तोडुपुज़ा
"तोडुपुज़ा" (थोडुपुझा)( केरल राज्य में इडुक्की जिले में एक नगरपालिका और व्यावसायिक केंद्र है। यह शहर कोच्चि से 62 किलोमीटर पूर्व दक्षिण में बसा हुआ है।
पी.जे. जोसेफ तोडुपुज़ा विधानसभा निर्वाचन क्षेत्र से सातवीं बार के लिए निर्वाचित हुए. वह केरल कांग्रेस (एम) पार्टी के अध्यक्ष है। लोकप्रिय फिल्म अभिनेत्री असिन परिवार तोडुपुज़ा से है। मलयालम फिल्म अभिनेता आसिफ अली और निषान्त सागर तोडुपुज़ा से हैं।
तोडुपुज़ा यह दो शब्द से जुडा हुआ है,'तोडु' (का मतलब एक छोटी सी धारा) और 'पुज़ा' (का मतलब एक नदी) से आया हो सकता है। यह माना जाता है कि एक छोटी सी धारा एक नदी की रूप में विकसित की है। वहाँ एक और संस्करण है जो 'तोडु'का मतलब स्पर्श' और 'पुज़ा'का मतलब'नदी' के रूप में 'परिभाषित कर सकता है। इस प्रकार नदी को छूकर रहनेवाली शहर तोडुपुज़ा बन गया'।
तोडुपुज़ा कई सदियों का इतिहासवाले एक प्राचीन शहर है। बौद्ध और जैन धर्मों जो केरल में 300 ईसा पूर्व में अपनी पहली पैठ बनाई तोडुपुज़ा और पड़ोसी क्षेत्रों में अपने प्रभाव को छोड़ दिया है। बौद्ध धार्मिक तोडुपुज़ा के निकट कारिकोड में पाया अवशेष इस शंका करना के पर्याप्त सबूत है। 100 ई. में केरल प्रशासनिक कारणों के लिए जैसे से में वेणाड, ओटनाडु, नविषैनाडु, मंजुनाडु, वेम्बोलीनाडु और कीषमलैनाडु के रूप में कई प्रांतों में विभाजित किया गया था। तोडुपुज़ा और मूवाट्टुपुज़ा (झा) कीषमलैनाडु का हिस्से थे और कारिकोड इसका राजधानी थे। कीषमलैनाडु 1600 ई. तक अस्तित्व में था। उस वर्ष में यह वदक्कमकूर के साथ एक लड़ाई खो दिया है और इसे का एक हिस्सा बन गया। वदक्कमकूर के राजा लोग कई वर्षों के लिए कारिकोड में रहते थे। मार्ताण्ड वर्मा महाराजा की समय में वदक्कमकूर त्रावणकोर के राज्य का हिस्सा बन गया।. वह अपने प्रतिनिधि नेय्याट्टिनकरा (त्रिवेंद्रम) से सर्वाधिकारी इलाशमप्रती श्री नारायण मेनन नियुक्त तोडुपुज़ा में किया था। उनको मार्ताण्ड वर्मा महाराजा ने मट्टत्तिल कोविलकम के संरक्षक और तोडुपुज़ा 'देशाम' (क्षेत्र) के शासकों और कीषमलैनाडु की "नाडू वाझी" उभरा था। 'देशाम' के एक समूह के लिए नाडू कहते थे। उनका सरकारी निवास थे मट्टत्तिल कोविलकम जो चालामकोड गांव में स्थित है। कीषमलैनाडु के आधिकारिक मुख्यालय कारिकोड थे। उनके शासनकाल की अवधि कीषमलैनाडु का स्वर्ण युग था। उन्होंने कई शानदार स्मारकों, सबसे प्रसिद्ध जिनमें से सरकारी कार्यालयों, पंडिका शाला और मंदिर बनवाया। वह इस क्षेत्र में भी नई शैली के कर संग्रह के संस्थापक थे। कारिकोड में आप एक प्राचीन किले और नैनार मस्जिद, जो वदक्कमकूर राजा द्वारा अपने मुस्लिम सैनिकों के लिए निर्मित किये थे और किले के अवशेष भी देख सकते हैं। थोडुपुझा के पास एक पुराना गिरिजाघर (चर्च) है, जो 13 वीं सदी से पहले का माना जाता है। 1956 में केरल राज्य के गठन के समय तोडुपुज़ा एर्नाकुलम जिले का हिस्सा था।. वर्ष 1972 में, तोडुपुज़ा तालुक एर्नाकुलम जिले से और देविकुलम, ऊडुम्बनचोला और पीरमेडु तालुका, जो कोट्टायम जिले के हिस्सा थे साथ शामिल होने के द्वारा इडुक्की जिले बनाई गई थी।
प्रतिलोम शब्दकोश
प्रतिलोम शब्दकोश (reverse dictionary) ऐसे शब्दकोश को कहते हैं जिसमें शब्दों का क्रम परम्परागत मानक क्रम नहीं बल्कि कोई अन्य क्रम होता है। ऐसे शब्दकोश कभी-कभी बहुत उपयोगी होते हैं और परम्परागत शब्दकोशों से जो सूचना बहुत कठिनाई से मिल पाती है वह इनसे मिल जाती है। उदाहरण के लिए 'तुकान्त शब्दकोश' एक प्रतिलोम शब्दकोश है जिसमें प्रविष्ट शब्दों का क्रम उनके अन्तिम अक्षर से शुरू करके आदि अक्षर की ओर लेते हुए तैयार किया जाता है। ऐसे शब्दकोश में 'आना' और 'लाना' पास-पास हो सकते हैं जबकि 'आना' और 'आम' दूर-दूर।
शब्दों के क्रम निर्धारित करने का 'प्रतिलोम व्यवस्था' अधिक उपयोगी साबित होता है, विशेष करके कवियों हेतु। यदि इसमें सभी एक अक्षर वाले शब्दों को सबसे पहले, उसके बाद दो अक्षर वाले, फिर तीन अक्षर वाले, ... को क्रमशः रखा जाया तो उपयोगिता और बढ़ जाती है।
प्रतिलोम शब्दकोश की परम्परा बहुत पुरानी है, शायद संस्कृत कोश निर्माताओं से ही। सन् 1260 में केशिराज द्वारा रचित प्रसिद्ध कन्नड व्याकरण 'शब्दमणिदर्पण' में सम्मिलित धातुकोश बिलकुल इसी प्रकार का है। शब्दमणिदर्पण के आधुनिक सम्पादकों ने इसे आदिवर्णक्रमानुसार कर दिया।
ओड़िशा के प्रसिद्ध कवि सम्राट उपेन्द्र भंज ने ऐसे ही शब्दकोश का निर्माण किया था। इसके आधार पर कविता में छन्दों के तुक-मिलाने में काफी सुविधा होती थी और इसी के आधार पर वे कवि-सम्राट बन पाए थे।
मुहन्नद
मोहन्नद () या मुहन्नद या मोहनद अरबी भाषा में लड़कों का एक नाम है। इसका शब्द का अर्थ अरबी में तलवार होता है। मुहम्मद से मिलते-जुलते रूप के बावजूद यह उस से बिलकुल अलग अर्थ और जड़ें रखता है। 'मोहन्नद' नाम वास्तव में 'अल-हेन्द' यानि भारत (हिन्द) के नाम पर पड़ा है क्योंकि पुराने ज़माने में अरब देशों में भारत में बनी तलवारें सर्वोत्तम समझी जाती थीं।
किशनगंगा नदी
किशनगंगा नदी कश्मीर क्षेत्र की एक नदी है। इसका नाम पाकिस्तान में बदलकर नीलम नदी कर दिया गया है।
किशनगंगा नदी जम्मू व कश्मीर राज्य के सोनमर्ग शहर के पास स्थित किशनसर झील (कृष्णसर झील) से शुरू होती है और उत्तर को चलती है जहाँ बदोआब गाँव के पास द्रास से आने वाली एक उपनदी इसमें मिल जाती है। फिर यह कुछ दूर तक नियंत्रण रेखा के साथ-साथ चलकर गुरेज़ के पास पाक-अधिकृत कश्मीर के गिलगित-बल्तिस्तान क्षेत्र में दाख़िल हो जाती है। वहाँ से पश्चिम की तरफ़ बहकर यह मुज़्ज़फ़राबाद के उत्तर में झेलम नदी में जा मिलती है। इसके कुल २४५ किमी के मार्ग में से ५० किमी भारतीय नियंत्रण वाले इलाक़े में आता है और शेष १९५ किमी पाक-अधिकृत कश्मीर में।
किशनगंगा वादी, जिसे पाकिस्तान नीलम वादी कहता है, एक २५० किमी लम्बी हरी-भरी हिमालय की गोद में स्थित तंग घाटी है। यह मुज़्ज़फ़राबाद​ से होकर अठमुक़ाम तक जाती है। यहाँ हिन्दू व बौद्ध धर्मों का ऐतिहासिक शिक्षा संस्थान, शारदा पीठ, स्थित है। यह पूर्व क्षेत्र सरस्वती देवी से सम्बंधित माना जाता था और इसे पुराने ज़माने में 'शारदादेश' भी कहा जाता था।
नीलम वादी में प्रवेश करने के दो रास्ते हैं। एक तो मुज़्ज़फ़राबाद​ से आता है और दूसरा ख़ैबर-पख़्तूनख़्वा के मानसेहरा ज़िले के काग़ान​ शहर से।
गान्दरबल ज़िला
गान्दरबल​ ज़िला भारत के जम्मू व कश्मीर राज्य का एक ज़िला है। यह पहले श्रीनगर ज़िले का हिस्सा हुआ करता था जिसकी दो तहसीलों (गान्दरबल​ और कंगन) को लेकर ६ जुलाई २००६ को इस ज़िले का गठन किया गया।
ज़िले के गठन के बाद इसमें छह तहसीलें निर्धारित करी गई:
सिन्द नदी
सिन्द नदी () या सिन्ध नाला जम्मू व कश्मीर राज्य के गान्दरबल ज़िले में बहने वाली एक नदी है। यह १०८ किमी लम्बी नदी झेलम नदी की एक मुख्य उपनदी है। ध्यान दें कि यह सिन्धु नदी से बिलकुल अलग है (हालांकि इसका पानी पहले झेलम में और अंत में उसी महान सिन्धु नदी में जा मिलता है)।
ट्राउट और ट्राउट मछलियों का शिकार दोनों खतरे में हैं।
लिद्दर नदी
लिद्दर नदी भारत के जम्मू व कश्मीर राज्य की कश्मीर घाटी में बहने वाली एक ७३ किमी लम्बी नदी है। सिन्द नदी के बाद यह झेलम नदी की दूसरी सबसे बड़ी उपनदी है।
लिद्दर नदी गान्दरबल ज़िले में सोनमर्ग शहर से २ किमी दक्षिण में स्थित कोलाहोइ हिमानी से ४६५३ मीटर की ऊँचाई पर शुरू होती है। यहाँ से यह एक पहाड़ी मैदान (या मर्ग) से गुज़रती है जिसका नाम लिद्दरवाट है। इसी से इस नदी का नाम पड़ा है। यहाँ से यह सनोबर (फ़र वृक्ष) से ढकी पहाड़ियों से निकलती है। आरू नामक प्रसिद्ध पर्यटन स्थल इसी के किनारे बसा हुआ है। यहाँ से ३० किमी दूर यह पहलगाम पहुँचती है जहाँ इसका संगम शेषनाग झील से आ रही पूर्वी लिद्दर धारा से होता है। यहाँ से पश्चिम चलकर यह अनंतनाग ज़िले के गुरनार ख़ानाबल गाँव में झेलम में मिल जाती है।
लिद्दर नदी का पानी स्वच्छ और किशनगंगा नदी के पानी जैसा नीला दिखता है। इसमें से कई सिंचाई की नहरे निकाली जाती हैं जिनमें से शाह कोल नहर सबसे जानी-मानी है। नदी में ट्राउट जैसी कई मछलियाँ हैं।
बार्बी ऐज़ द आइलैण्ड प्रिंसेस
बार्बी ऐज़ द आइलैण्ड प्रिंसेस (), एक २००८ प्रत्यक्ष-से-वीडियो कंप्यूटर एनिमेटेड फिल्म है। यह फिल्म 11 समग्र बार्बी फिल्म श्रृंखला में और इस बार्बी फिल्म श्रृंखला में दूसरा संगीतमय फिल्म है। फिल्म के मूल अंग्रेजी संस्करण , जो कम्प्यूटर जनित बार्बी फिल्म श्रृंखला में बार्बी आवाज उठाई है की आवाज सुविधाएँ। हिंदी डबिंग संस्करण बार्बी के रूप में पिंकी राजपूत सुविधाएँ।
हिंदी डबिंग क्रेडिट्स सबूत।
मानसबल झील
मानसबल​ झील या मनसबल झील जम्मू व कश्मीर राज्य में श्रीनगर से उत्तर में स्थित एक पर्वतीय झील है। इसके किनारे तीन बस्तियाँ हैं - जरोकबल, कोंडाबल और गान्दरबल। इसके स्वच्छ पानी के किनारे कमल के फूल उगे हुए हैं और १३ मीटर (४३ फ़ुट​) की अधिकतम गहराई के साथ यह जम्मू-कश्मीर की सबसे गहरी झील मानी जाती है।
माना जाता है कि मानसबल झील का नाम तिब्बत में स्थित पवित्र मानसरोवर झील पर पड़ा है।
वुलर झील
वुलर​ झील जम्मू व कश्मीर राज्य के बांडीपोरा ज़िले में स्थित एक झील है। यह भारत की मीठे पानी की सबसे बड़ी झील है। यह झेलम नदी के मार्ग में आती है और झेलम इसमें पानी डालती भी है और फिर आगे निकाल भी लेती है। मौसम के अनुसार इस झील के आकार में बहुत विस्तार-सिकोड़ होता रहता है - इसका अकार ३० वर्ग किमी से २६० वर्ग किमी के बीच बदलता है। अपने बड़े अकार के कारण इस झील में बड़ी लहरें आती हैं। तुुलबुल परियोजना इसी झील पर स्थित है
प्राचीनकाल में 'महापद्म देवता' इस झील के अधिदेवता थे और उनके नाम पर इस झील को 'महापद्मसर' कहा जाता था। झील का अकार बड़ा होने से यहाँ दोपहर में बड़ी लहरें उठती हैं जिस से इसकी शांत सतह पर देखते-ही-देखते ऊँची और ख़तरनाक लहरे उठने लगती हैं। संस्कृत में इन कूदती हुई लहरों को 'उल्लल' कहा जाता है और यही नाम विकृत होकर 'वुलर' पड़ गया।
वुलर के पूर्वोत्तरी कोने में ज़ैनुल लंक नामक एक द्वीप है ('लंक' कश्मीरी भाषा में 'द्वीप' के लिए शब्द है)। यह एक कृत्रिम द्वीप है जो सन् १४४४ में कश्मीर के सुलतान ज़ैन-उल-अबदीन​ ने बनवाया था। वे अपनी धार्मिक सहनशीलता के लिए जाने जाते थे और उन्हें हिन्दू व मुस्लिम कश्मीरी लोग इज़्ज़त से 'बुड शाह' (यानि बड़े शाह या महान शाह) के नाम से याद करते हैं। १५वीं सदी के कश्मीरी इतिहासकार जोनराज के अनुसार यह द्वीप बुड शाह ने नाविकों को वुलर में तूफ़ानी स्थितियों में आश्रय देने के लिए बनवाया था। इसपर अभी भी खँडहर मौजूद हैं। जिस काल में उन्होंने यह द्वीप बनवाया था उस समय वुलर थोड़ी अधिक बड़ी थी और टापू झील के बीच में था। धीरे-धीरे वुलर एक तरफ़ से सूखकर सिकुड़ गई और द्वीप अब उसके एक कोने में है।
ज़ैन-उल-अबिदीन
सुल्तान ग़ियास​-उद​-दीन ज़ैन​-उल-अबिदीन () मध्यकालीन कश्मीर में १४२३-१४७४ काल में राज करने वाले एक सुल्तान थे जिनका राज्य आधुनिक भारत के जम्मू व कश्मीर राज्य पर विस्तृत था। वे मध्यकालीन कश्मीर के सबसे महान शासकों में से एक गिने जाते हैं जिन्होनें सर्वधार्मिक उदारता और प्रशासनिक निपुणता के साथ राज किया। हिन्दू व मुस्लिम कश्मीरी लोग इज़्ज़त से बुड शाह (यानि 'बड़े शाह' या 'महान शाह') के नाम से याद करते हैं। उनके देहांत के बाद कश्मीर में शाह मीर वंश का पतन होना शुरु हो गया।
उनके शासन के पहले पैंतीस वर्ष उनके समकालीन कश्मीरी इतिहासकार जोनराज की 'द्वितीय राजतरंगिणी' में और बाक़ी के राजकाल जोनराज के शिष्य श्रीवर की 'तृतीय राजतरंगिणी' नामक इतिहास-ग्रन्थ में वर्णित हैं।
मेहमान ख़ाना
मेहमान ख़ाना या बैठक उत्तर भारत, पाकिस्तान व बांग्लादेश के पारम्परिक घरों में वह कमरा होता है जहाँ अतिथियों को बैठाकर उनका सत्कार किया जाता है। इसे संस्कृत में अतिथि कक्ष कहा जाता था। पाकिस्तान व अफ़ग़ानिस्तान के पश्तून इलाक़ों में इसे हुजरा भी कहते हैं। इन कमरों में बैठने के लिए अक्सर मूढ़े और तख़्त / तख़्तपोश रखे होते हैं और व्यवस्था आधुनिक भारतीय शहरों के घरों के 'ड्राइंग रूम' से भिन्न होती है।
पश्तून क्षेत्रों में लोग समाज में अपने स्थान को अपने घरों के हुजरों के ठाठ-बाठ से जतलाते हैं। आमतौर पर हुजरों में केवल पुरुष अतिथियों का ही सत्कार किया जाता है और महिला अतिथि घर के अंदरूनी भाग में प्रवेश करके घर की महिलाओं के पास बैठती हैं। कुछ क्षेत्रों में पूरा क़बीला या गाँव ही एक बड़ा हुजरा चलता है जहाँ बाहर से आने वाले महमानों को ठहराया जाता है और हुक्का-चाय दी जाती है।
ईरान में 'मेहमान ख़ाना' घर में महमानों की बैठक की बजाय यात्रियों के किराए पर रहने के होटल को कहते हैं। तेहरान के लहजे की फ़ारसी में इसे 'महमून ख़ूनेह​' कहते हैं।
पाताल का द्वार
पाताल का द्वार () तुर्कमेनिस्तान के आख़ाल प्रान्त के देरवेज़े गाँव में एक प्राकृतिक गैस का क्षेत्र है। यहाँ पर ज़मीन में बने एक बड़े छेद से निकलती हुई गैस सन् १९७१ से लगातार जल रही है। इससे पैदा होने वाली गंधक (सल्फ़र​) की गंध मीलों दूर तक पूरे क्षेत्र में फैली रहती है।
यह गैसक्षेत्र काराकुम रेगिस्तान के बीच में तुर्कमेनिस्तान की राजधानी अश्गाबात से लगभग २६० किमी दूर स्थित है और दुनिया के सबसे बड़े भूमिगत गैस भंडारों में से एक है। देरवेज़े में स्थित ७० मीटर चौड़े लपटों और खौलती हुई मिटटी वाले क्रेटर की वजह से स्थानीय लोगों ने इसे 'पाताल का द्वार' बुलाना शुरू कर दिया।
१९७१ में, जब तुर्कमेनिस्तान सोवियत संघ का हिस्सा था, कुछ सोवियत भूवैज्ञानिक यहाँ खुदाई करते हुए नीचे एक गैस से भरी हुए बड़ी गुफ़ा तक पहुँच गए। यहाँ पहुँचते ही गुफा की छत गिर गई और उनका सारा खुदाई का सामन उसमें जा गिरा। यहाँ एक ७० मीटर बड़ा छिद्र खुल गया और उसमें से ज़हरीली गैस बाहर को उठने लगी जिस से आसपास के गाँववालों की जान पर बन आई। इस ज़हरीले रिसाव को रोकने के लिए उन्होंने गैस में आग लगा दी। उनका अनुमान था कि गैस कुछ ही दिनों में जलकर ख़त्म हो जाएगी, लेकिन यह आग दशकों बाद आज भी जल रही है।
अप्रैल २००१ में तुर्कमेनिस्तान के राष्ट्रपति, गुरबानगुली बेर्दीमुहम्मदोव​, ने इलाक़े की सैर करी और आदेश दिए कि या तो छिद्र बंद किया जाए या फिर क्षेत्र में अन्य प्राकृतिक गैस निकालने की योजनाओं को यहाँ सुलगती आग के प्रभाव से मुक्त किया जाए। तुर्कमेनिस्तान यहाँ से गैस निकलकर चीन, भारत, ईरान, रूस व पश्चिमी यूरोप को निर्यात करना चाहता है।
मुर्रा भैंस
मुर्रा भैंस, पालतू भैंस की एक प्रजाति है जो दूध उत्पादन के लिए पाली जाती है। यह मूलतः अविभाजित पंजाब का पशु है किन्तु अब दूसरे प्रान्तों तथा दूसरे देशों (जैसे इटली, बल्गेरिया, मिस्र आदि) में भी पाली जाती है। हरियाणा में इसे 'काला सोना' कहा जाता हैै। दूध में वसा उत्पादन के लिए मुर्रा सबसे अच्छी नस्ल है। मुर्रा भैंस के सींग जलेबी आकार के होते हैं। इसके दूध में 7% वसा पाई जाती है। इस भैंस का रंग काला होता है। उत्पत्ति स्थान हिसार से दिल्ली माना जाता है। मुर्रा भैंस की गर्भा अवधि 310 दिन की हौती है अौर अयन विकसित तथा दूध शिराएँ उभरी हौती है।
इस नस्ल के पशु का रंग काला स्याह होता है। इनका सिर छोटा व सींग छल्ले के आकार के होते हैं। लेकिन सिर, पूँछ और पैर पर सुनहरे रंग के बाल पाये जाते हैं। इनकी पूँछ लम्बी तथा पिछला भाग सुविकसित होता है। अयन भी सुविकसित होता है।
तुर्कमेन लोग
तुर्कमेन मध्य एशिया में बसने वाली एक तुर्की-भाषी जाति का नाम है। तुर्कमेन लोग मुख्य रूप से तुर्कमेनिस्तान, अफ़ग़ानिस्तान, पूर्वोत्तरी ईरान, सीरिया, इराक़ और उत्तरी कॉकस क्षेत्र में रूस के स्ताव्रोपोल क्राय में रहते हैं। यह तुर्कमेन भाषा बोलते हैं जो तुर्की भाषा-परिवार की ओग़ुज़ शाखा की एक बोली है। कुछ तुर्कमेन लोग तुर्की, अज़ेरी, क़शक़ाई और गागाउज़ भाषाएँ भी बोलते हैं।
क़शक़ाई भाषा
क़शक़ाई () या ग़शग़ाई एक तुर्की भाषा है जो क़शक़ाई समुदाय के लोग बोलते हैं। यह समुदाय मुख्य रूप से ईरान के फ़ार्स क्षेत्र में बसा हुआ है। क़शक़ाई बोली अज़ेरी भाषा के बहुत क़रीब है और कभी-कभी उस भाषा की उपभाषा कहलाती है। अधिकतर क़शक़ाई लोग क़शक़ाई भाषा के साथ-साथ फ़ारसी भी लिख-बोल सकते हैं।
'क़शक़ाई' नाम में बिन्दु-वाले 'क़' के उच्चारण पर ध्यान दें - यह 'क' से ज़रा भिन्न है और 'क़ीमत' जैसे शब्दों में मिलता है। इस शब्द को ईरानी लहजे में 'ग़शग़ाई' उच्चारित किया जाता है, जिसके बिंदु-वाले 'ग़' के उच्चारण पर भी ध्यान दें - यह 'ग' से भिन्न है और 'ग़रीब' व 'ग़ायब' जैसे शब्दों में मिलता है।
गागाउज़ भाषा
गागाउज़ () एक तुर्की भाषा है जो मोल्दोवा के गागाउज़िया क्षेत्र की सरकारी भाषा है और जिसे मुख्य रूप से गागाउज़ समुदाय के लोग बोलते हैं। ध्यान दें कि एक अन्य 'बालकनी गागाउज़ तुर्की' नामक भाषा भी है लेकिन भाषावैज्ञानिक इन दोनों को भिन्न मानते हैं।
याकूत्स्क​
याकूत्स्क​ () रूस के सुदूर पूर्वी साख़ा गणतंत्र की राजधानी है। यह आर्कटिक रेखा से केवल ४५० किमी दक्षिण में स्थित है। यह शहर लेना नदी पर बसा हुआ है और उसपर एक महत्वपूर्ण बंदरगाह है।
साख़ा गणतंत्र का इलाक़ा तुर्क-मूल के याकूत लोगों की मातृभूमि है जो १३वीं व १४वीं शताब्दियों में बयकाल झील के किनारा से उत्तर आकर यहाँ आ बसे। सन् १६३२ में रूसी त्सार-राज्य यहाँ तक फैल गया और उसके अफ़सर प्योत्र बेकेतोव ने यहाँ एक ओस्त्रोग (क़िलेनुमा निर्माण) स्थापित किया। १८८०-१८९० काल में इस क्षेत्र से सोना और अन्य खनिज निकले और फिर इस बस्ती का तेज़ी से विस्तार होने लगा। सोवियत संघ के ज़माने में सोवियत तानाशाह जोसेफ़ स्टालिन ने यहाँ पर खानें विकसित करीं और उसी काल में यहाँ गुलाग कैदी खेमे भी स्थापित हुए, जिनसे याकूत्स्क की आबादी और आर्थिक व्यवस्था बढ़ी।
मर्ग
मर्ग या केदार या चारागाह ऐसे मैदान को कहते हैं जिसमें वृक्षों की बजाए घास व अन्य छोटे पौधे ही उग रहें हों। इसमें अक्सर मवेशी चराए जाते हैं।
मर्ग के लिए संस्कृत में 'मत्ठ​', अंग्रेज़ी में 'मॅडो' () और फ़ारसी में 'चमनज़ार' () कहते हैं।
उत्तर भारत (विशेषकर कश्मीर वादी) के कई स्थानों के नामों में यह शब्द आता है, मसलन 'सोनमर्ग' (अर्थ:सोने का मर्ग) और 'गुलमर्ग' (अर्थ: गुलों/फूलों का मर्ग)।
सोनमर्ग
सोनमर्ग या सोनामर्ग भारत के जम्मू व कश्मीर राज्य के गान्दरबल ज़िले में ३,००० मीटर की ऊँचाई पर स्थित एक पर्वतीय पर्यटक स्थल है। यह सिन्द नाले (सिन्धु नदी से भिन्न) नामक नदी की घाटी में है। सोनमर्ग से आगे ऊँचे पर्वत हैं और कई प्रसिद्ध हिमानियाँ (ग्लेशियर) स्थित हैं। राष्ट्रीय राजमार्ग १ इसे पश्चिम में श्रीनगर और पूर्व में लद्दाख़ से जोड़ता है।
मर्ग का अर्थ 'घास का खुला मैदान' होता है। सोनमर्ग का मतलब 'सोने का मर्ग' है।
कोलाहोइ हिमानी
कोलाहोइ हिमानी भारत के जम्मू व कश्मीर राज्य में पहलगाम से २६ किमी उत्तर में और सोनमर्ग से १६ किमी दक्षिण में स्थित हिमालय की एक हिमानी (ग्लेशियर) है।
कोलाहोइ हिमानी की औसत ऊँचाई ४,७०० मीटर है और यहाँ का सबसे ऊँचा शिखर (जिसका नाम भी कोलाहोइ शिखर है) ५,४२५ मीटर की ऊँचाई रखता है। यही हिमानी लिद्दर नदी का स्रोत है जिसके किनारे पहलगाम बसा हुआ है और जो आगे चलकर सिन्द नदी (सिन्धु नदी से भिन्न) में जा मिलती है।
९१७४ में इसकी लम्बाई ५ किमी मापी ग​ई थी। भूमंडलीय ऊष्मीकरण (ग्‍लोबल वॉर्मिंग) के कारण अन्य हिमानियों की तरह यह भी सिकुड़ रही है। ९१६३ में यह १३.५७ किमी के क्षेत्रफल पर विस्तृत था लेकिन २००५ तक यह सिकुड़कर १०.६९ किमी रह गया था।
पृथ्वी के ध्रुवीय क्षेत्र
पृथ्वी के ध्रुवीय क्षेत्र () इस ग्रह के उत्तरी ध्रुव और दक्षिणी ध्रुव के आसपास के क्षेत्र हैं। इनमें धुर्वों पर केन्द्रित ध्रुवीय बर्फ़ टोपियाँ लगी हुई हैं। उत्तर में यह आर्कटिक महासागर पर और दक्षिण में यह अन्टार्कटिका के महाद्वीप पर टिकी हुई हैं। यहाँ हमेशा बर्फ़ और ठण्ड की चरम स्थिति रहती है हालांकि मौसानुसार बर्फ़ का विस्तार बढ़ता-घटता है।
स्विट्ज़रलैंड के कैन्टन
स्विट्ज़रलैंड के २६ कैन्टन​ () स्विट्ज़रलैंड की संघीय व्यवस्था के सदस्य राज्य हैं, यानि उस देश के सर्वोच्च प्रशासनिक विभाग हैं। सन् १६४८ की वेस्टफ़ालिया संधि से लेकर १८४८ में स्विस संघीय राज्य की स्थापना तक यह कैन्टन लगभग आज़ाद राष्ट्रों जैसे अधिकार रखते थे - सब की अलग सेनाएँ थी, अपनी अलग मुद्रा थी और सभी अपनी सीमाओं पर स्वतन्त्र देशों जैसा पहरा तैनात करके उनकी रखवाली करते थे। सबसे नया कैन्टन 'जूरा कैन्टन' है जो १९७९ में 'बर्न कैन्टन' को विभाजित करके गठित किया गया।
स्विट्ज़रलैंड के कैन्टनों का विवरण नीचे की तालिका में दिया गया है। ध्यान दें कि कुछ क्षेत्रों का गठन पहले हुआ और वे स्विस परिसंघ का भाग बाद में बने। इन सभी का उल्लेख स्विस संविधान में मिलता है और आमतौर से इनकी सूचियों में सबसे पहले उन तीन शहरी कैन्टोनों का नाम आता है जिन्हें पुराने स्विस परिसंघ में सबसे अहम माना जाता था।
बरगुज़ीन नदी
बरगुज़ीन नदी () रूस के साइबेरिया क्षेत्र के बुर्यातिया गणतंत्र की एक प्रमुख नदी है। यह 480 किमी लम्बी नदी बयकाल झील के बरगुज़ीन नामक भाग में ख़ाली हो जाती है। सेलेन्गा नदी और ऊपरी अंगारा नदी के बाद बयकाल झील में जल ले जाने वाली यह तीसरी सबसे बड़ी नदी है। इसका जलसम्भर क्षेत्र 21,000 वर्ग किमी है और बयकाल से लेकर उस से 204 किमी ऊपर तक इस नदी पर नावी यातायात चलता है। इसकी मुख्य उपनदियाँ गागरा, अरगादा, इना और उल्युन नदियाँ हैं।
ड्रैगन टेल्स
ड्रैगन टेल्स () एक अमेरिकी-कनाडा एनिमेटेड पूर्वस्कूली बच्चों के टेलीविजन श्रृंखला है। कहानी के रोमांच पर केंद्रित मेक्सिको से दो भाई बहन जो संयुक्त राज्य अमेरिका में एक नए घर में कदम। छह वर्षीय एमी और उसके चार वर्षीय भाई मैक्स खेलने के कमरे में एक दराज के अंदर एक रहस्यमय ड्रैगन पैमाने। वहाँ एक विशेष बॉक्स के अंदर लिखित कविता। ""मेरी इच्छा है, मेरी इच्छा है, सब मेरे दिल के साथ ड्रेगन के साथ यात्रा करने के लिए, लैंड अपार्ट में""। इस पैमाने पर एक जगह बुलाया बच्चों कामार्ग: "ड्रैगन लैंड"। एक बार जब वे आए, वे कहते हैं कि वे मिलने ड्रेगन के साथ दोस्त बनाते हैं।
मूल रूप से उत्तरी अमेरिका में ६ सितंबर, से प्रसारित श्रृंखला, अपने अंतिम प्रकरण के साथ २५ नवंबर, २००५ को प्रसारित। पुन रन २०१० में रह गए हैं। भारत और पाकिस्तान में इस श्रृंखला को २०५ में कार्टून नेटवर्क पर प्रीमियर अंग्रेजी और हिंदी में डब।
के रूप में, शो के दोहराता अभी भी कार्टून नेटवर्क पर दक्षिण एशिया क्षेत्र में हवा के रूप में के रूप में अच्छी तरह से किया जा रहा है पोगो पर प्रसारित करने के लिए जारी।
दूधराज
दूधराज या सुल्ताना बुलबुल, जिसे अंग्रेज़ी में एशियाई दिव्यलोकी कीटमार ( ) कहते हैं, पासरीफ़ोर्मीज़ जीववैज्ञानिक गण का मध्य आकार का एक पक्षी है। नरों की दुम पर लम्बे पंख होते हैं जो उत्तर भारत में यह अक्सर सफ़ेद रंग के होते है, लेकिन अन्य जगहों पर आमतौर से काले या लाल-भूरे होते हैं। यह घनी टहनियों वाले पेड़ों के नीचे कीट पकड़कर खाते हैं।
दूधराज मध्य प्रदेश का राजपक्षी है। इसकी रक्षा के लिए उस राज्य में कई संरक्षित क्षेत्र बने हुए हैं।
आईएफबीडीओ
रक्त दाता संगठन अंतर्राष्ट्रीय महासंघ (अंग्रेजी में संक्षिप्त आईएफबीडीओ फ्रेंच और स्पेनिश में फियोडस) एक अंतरराष्ट्रीय संगठन जिसका मुख्य उद्देश्य स्वैच्छिक गैर रक्तदाताओं से रक्त कार्यवाही में सदस्य राज्यों की अच्छी तरह से रक्त दान और निरीक्षण प्रक्रियाओं के लिए सुरक्षा मानकों के रूप में आत्मनिर्भर है।
सांविधिक लक्ष्य:
आईएफबीडीओ मुख्यालय ४ दिसम्बर १९५५ को लक्समबर्ग में संस्थापित किया गया था| मोनाको में स्थापित हैं| संघ की आधिकारिक भाषा अंग्रेजी, फ्रेंच और स्पेनिश हैं। आईएफबीडीओ में ७२ सदस्य राज्य हैं। प्रत्येक देश एक ही रक्त दाताओं राष्ट्रीय संगठन द्वारा प्रतिनिधित्व किया है। सदस्यता के सक्रिय सदस्यों एसोसिएट सदस्यों पर्यवेक्षकों और मानद सदस्यों में चार प्रकार के होते हैं। संघ महासभा और कार्यकारी परिषद द्वारा संचालित है। संगठन में दो सबसे प्रमुख पदों अध्यक्ष (वर्तमान में श्री Gianfranco Massaro, इटली द्वारा आयोजित) और महासचिव (वर्तमान में श्री जीन-मेरी Durant, फ्रांस द्वारा आयोजित)| आईएफबीडीओ अंतर्राष्ट्रीय हस्तियों को रक्त भेद के लिए मेरिट के आदेश जो उनके समर्पण और अपने कौशल से उद्देश्यों की सफलता के लिए एक विशेष योगदान देते है। आईएफबीडीओ एकजुटता (आईएफबीडीओ एकात्मकता फाउंडेशन) नींव करने के लिए फेडरेशन के सदस्यों के साथ अंतरराष्ट्रीय सहयोग कार्यक्रमों का है। १९९५ के बाद से एक विशेष आईएफबीडीओ अंतर्राष्ट्रीय पहल के रूप में रक्त दाता दिवस का आयोजन लेकिन २००२ में आईएफबीडीओ तीन सबसे महत्वपूर्ण अंतरराष्ट्रीय संगठनों ने रक्तदान को बढ़ावा देने के साथ वार्ता शुरू की है| विश्व स्वास्थ्य संगठन (डब्ल्यूएचओ), इंटरनेशनल फेडरेशन ऑफ रेड क्रॉस और रेड क्रीसेंट सोसायटी (आईएफआरसिएस) और रक्ताधान के इंटरनेशनल सोसायटी (आईएसबीटी), जो २००४ में सभी चार संगठनों विश्व रक्त दाता दिवस की स्थापना के समझौते पर हस्ताक्षर किए एक परिणाम के रूप में है। ** Membership approved, pending ratification by General Assembly.
टेरोसोर
टेरोसोर​ () उड़ने वाले सरीसृपों (रेपटाइलों) की एक श्रेणी थी। जीववैज्ञानिक श्रेणीकरण की दृष्टि से यह प्राणी टेरोसोररिया () नामक गण या क्लेड के सदस्य थे। पृथ्वी पर टेरोसोर​ ट्राइऐसिक युग के अंत से लेकर क्रीटेशियस​ युग के अंत तक जीवित थे (यानि आज से २१ करोड़ और ६.५ करोड़ वर्ष पहले के बीच के काल में) और उसके बाद इनकी विलुप्ति हो गई। यह पृथ्वी पर अपनी शक्ति से उड़ सकने वाले सर्वप्रथम रज्जुकी (रीढ़ की हड्डी वाले) प्राणी थे। इनके पंख खाल और मांसपेशी से बने होते थे।
टेरोसोरों की भिन्न जातियों के आकर बहुत भिन्न थे। कुछ तो बहुत छोटे थे (२५ सेमी का पंख विस्तार) जबकि कुछ १६ मीटर (५२ फ़ुट​) का पंख विस्तार रखने वाले भीमकाय जीव थे। वैसे तो जीवविज्ञान में क़ायदे से टेरोसोर​ डायनासोरों की श्रेणी से अलग हैं लेकिन समकालीन होने के नाते और सरीसृप होने के नाते इन्हें अक्सर डायनासोर ही समझा जाता है।
कृषि यंत्र
कृषि के भिन्न भिन्न कार्यों में अनेकों यंत्रों का उपयोग होता है। इन्हें कृषियंत्र (agricultural machinary) कहते हैं। कृषियंत्रों का प्रयोग खेतों की जुताई, बोवनी, खाद और कीटनाशक डालने, सिंचाई करने, फसलों की सुरक्षा के लिए, फसल कटाई, मढ़ाई, ढुलाई आदि के लिए की जाती है। ट्रैक्टर एक प्रमुख कृषियंत्र है।
कृषि यंत्रों की सूची
कृषि से सम्बन्धित किसी प्रक्रिया या कार्य को करने के लिए प्रयुक्त यंत्र कृषि यंत्र या 'कृषि उपकरण' कहलाते हैं।
भाप-चालित:
२०१३ शाहबाग विरोध
२०१३ के बांग्लादेश के शहबाघ जन आन्दोलन की शुरुवात ५ फ़रवरी २०१३ को ढाका, बांग्लादेश में हुई, जिसमे अब्दुल कादिर मोल्लाह और अतिरिक्त सभी बांग्लादेशी मुक्ति संग्राम के आरोपित युद्ध अपराधियों के लिए मौत की सज़ा की मांग करी गयी, | ५ फ़रवरी २०१३ को बांग्लादेश अंतर्राष्ट्रीय अपराध न्यायलय ने मोल्लाह को आजीवन कारावास की सज़ा सुनाई क्यूंकि वह मुक्ति संग्राम के दौरान नरसंघार, हत्या और बलात्कार (नाबालिक लड़कियों के बलात्कार का भी) का दोषी पाया गया।
ज़्यूरिख़ कैन्टन
ज़्यूरिख़ कैन्टन () स्विट्ज़रलैंड के पूर्वोत्तरी भाग में स्थित एक कैन्टन (प्रान्त से मिलता-जुलता प्रशासनिक विभाग) है। यहाँ की राजभाषा जर्मन है लेकिन यहाँ के निवासी अधिकतर ज़्यूरिख़तूउश () नामक जर्मन की एक स्थानीय उपभाषा बोलते हैं। ज़्यूरिख़ कैन्टन सन् १३५१ में स्विस परिसंघ का हिस्सा बना था।
'ज़्यूरिख़' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
बर्न कैन्टन
बर्न कैन्टन () स्विट्ज़रलैंड के मध्य-पश्चिम भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह क्षेत्रफल और जनसंख्या दोनो के हिसाब से स्विट्ज़रलैंड का दूसरा सबसे बड़ा कैन्टन है। हालाँकि अधिकतर स्विस कैन्टोनों एकभाषीय होते हैं, बर्न कैन्टन में जर्मन और फ़्रान्सीसी दोनों प्रचलित हैं। बर्न कैन्टन सन् १३५३ में स्विस परिसंघ का हिस्सा बना था। १८१५ से १९७९ यह स्विट्ज़रलैंड की सबसे बड़ी कैन्टन थी लेकिन १९७९ में जूरा कैन्टन के इलाक़े इससे अलग होकर एक नई कैन्टन में गठित हो गए।
लूसर्न कैन्टन
लूसर्न कैन्टन () स्विट्ज़रलैंड के ठीक मध्य में स्थित एक कैन्टन (प्रान्त से मिलता-जुलता प्रशासनिक विभाग) है। यहाँ की राजभाषा जर्मन है। यह कैन्टन सन् १३३२ में स्विस परिसंघ का हिस्सा बना था।
ऊरी कैन्टन
ऊरी कैन्टन () स्विट्ज़रलैंड के मध्य में स्थित एक कैन्टन (प्रान्त से मिलता-जुलता प्रशासनिक विभाग) है। यहाँ की राजभाषा जर्मन है। यह कैन्टन सन् १२९१ में स्विस परिसंघ की स्थापना से ही उसका हिस्सा बना था। स्विट्ज़रलैंड का सबसे जाना-पहचाना ऐतिहासिक व्यक्ति विलियम टॅल इसी कैन्टन का रहने वाला था।
उड़न साँप
उड़न साँप क्रिसोपिली (Chrysopelea) जीनस के साँप हैं जो बहुत कम विषैले होते हैं और मनुष्यों के लिए हानिरहित है। ये दक्षिण-पूर्वी एशिया, दक्षिणी चीन, भारत और श्रीलंका में पाए जाते हैं। भारत में ये मध्य भारत, बिहार, उड़ीसा और बंगाल में अधिक पाए जाते हैं।
यह बहुत तीव्र गति से चलने की क्षमता रखता है जो इसकी विशिष्टता है। यह अपने शरीर को फुलाकर तथा शरीर को एक विशेष आकार देकर एक डाल से दूसरी डाल पर ग्लाइड कर जाता (कूद जाता) है। इसीलिए इसे 'उड़न साँप' का भ्रामक नाम दिया गया है। यह इस तरह कूदता चलता है मानो उड़ रहा हो।
इनका रंग ऊपर से हल्का पीलापन लिए हुए हरा होता है। नियमित दूरियों पर काले रंग की आड़ी पट्टियाँ रहती हैं जो काले सीमांतोंवाले शल्कों के कारण बनी होती हैं। अधरशल्क हरे होते हैं। सिर काला होता है जिसपर साथ साथ पीले या हल्के हरे रंग को आड़ी पट्टियाँ तथा कुछ धब्बे होते हैं।
यह साँप छिपकलियों, छोटे स्तनियों, पक्षियों, छोटे साँपों और कीटों को खाता है। यह घरों के आस पास भी कभी कभी दिखाई देता है। यह अंडप्रजक है। यह कभी कभी पेड़ की शाखाओं से लटका भी देखा गया है।
उदायिभद्र
उदायिन ने एक शासक जिन्होंने 461 ई•पू• में अजातशत्रु की हत्या करके मगध की गद्दी पर बैठा था। उदायिन ने पाटलिपुत्र /कुसुमपुर की स्थापना की तथा अपनी राजधानी बनायी, जो गंगा और सोन नदियो के संगम पर स्थित थी ।
उदायिभद्र मगध महाजनपद के शक्तिशाली राजा अजातशत्रु का पुत्र और उत्तराधिकारी। उसका उल्लेख उदायिन्, उदायी अथवा उदयिन और उदयभद्र जैसे कई नामों से मिलता है। बौद्ध अनुश्रुति के अनुसार उदायिभद्र अपने पिता अजातशत्रु की ही तरह स्वयं भी पितृघाती था और पिता को मारकर गद्दी पर बैठा था। उस अनुश्रुति का तो यहाँ तक कथन है कि आजतशत्रु से लेकर चार पीढ़ियों तक मगध साम्राज्य में उत्तराधिकारियों द्वार अपने पूर्ववर्तियों के मारे जाने की परंपरा ही चल गई थी। परंतु जैन अनुश्रुति उदयभद्र को पितृघाती नहीं मानती। कथाकोश में उसे कुणिक (अजातशत्रु) और पद्मावती का पुत्र बताया गया है। परिशिष्टपर्वन् और त्रिषष्ठिशलाकापुरुषचरित् जैसे कुछ अन्य जैन ग्रंथों में यह कहा गया है कि अपने पिता के समय में उदायिभद्र चंपा का राज्यपाल (गवर्नर) रह चुका था और अपने पिता की मृत्यु पर उसे सहज शोक हुआ था। तदुपरांत सामंतों और मंत्रियों ने उससे मगध की राजगद्दी पर बैठने का आग्रह किया और उसे स्वीकार कर वह चंपा छोड़कर मगध की राजधानी गया।
राजा की हैसियत से उदायिभद्र का सबसे मुख्य कार्य था मगध की नई राजधानी पाटलिपुत्र का विकास करना। परिशिष्टपर्वन् की सूचना है कि उसी ने सबसे पहले मगध की राजधानी राजगृह से हटाकर गंगा और सोन नदियों के संगम पर पाटलिपुत्र बसाकर वहाँ स्थापित की। इस बात का समर्थन वायुपुराण से भी होता है। उसका कथन है कि उदयभद्र ने अपने शासन के चौथे वर्ष में कुसुमपुर नामक नगर बसाया। कुसुमपुर अथवा पुष्पपुर पाटलिपुत्र के ही अन्य नाम थे। परंतु ऐसा प्रतीत होता है कि वहाँ के दुर्ग का विकासकार्य अजातशत्रु के समय में ही प्रारंभ हो चुका था।
श्वीट्ज़ कैन्टन
श्वीट्ज़ कैन्टन () स्विट्ज़रलैंड के मध्य भाग में स्थित एक कैन्टन (प्रान्त से मिलता-जुलता प्रशासनिक विभाग) है। इसके दक्षिण में ऐल्प पर्वत, पश्चिम में लूसर्न झील और उत्तर में ज़्यूरिख़ झील स्थित है और यह कैन्टन 'श्वीट्ज़' नामक शहर पर ही केन्द्रित है। श्वीट्ज़ कैन्टन सन् १२९१ में स्विस परिसंघ की स्थापना के समय से ही उसका हिस्सा बना था। स्विट्ज़रलैंड के पूरे देश का जर्मन नाम 'श्वीट्ज़' है जो इसी कैन्टन पर पड़ा है और स्विट्ज़रलैंड का राष्ट्रीय ध्वज भी इसी कैन्टन के राजचिह्न पर आधारित है।
ओबवाल्डन कैन्टन
ओबवाल्डन कैन्टन () स्विट्ज़रलैंड के मध्य भाग में स्थित एक कैन्टन (प्रान्त से मिलता-जुलता प्रशासनिक विभाग) है। ओबवाल्डन घाटी और नीडवाल्डन घाटी दोनों मिलाकर ऐतिहासिक उन्टरवाल्डन क्षेत्र का भाग हुआ करती थी जो सन् १२९१ में स्विस परिसंघ की स्थापना के समय से ही उसका हिस्सा बना था। आधुनिक स्विट्ज़रलैंड का भौगोलिक केन्द्र ओबवालडन कैन्टन में ही स्थित है।
नीडवाल्डन कैन्टन
नीडवाल्डन कैन्टन () स्विट्ज़रलैंड के मध्य भाग में स्थित एक कैन्टन (प्रान्त से मिलता-जुलता प्रशासनिक विभाग) है। नीडवाल्डन घाटी और ओबवाल्डन घाटी दोनों मिलाकर ऐतिहासिक उन्टरवाल्डन क्षेत्र का भाग हुआ करती थी जो सन् १२९१ में स्विस परिसंघ की स्थापना के समय से ही उसका हिस्सा बना था।
एस पी त्यागी
शशीन्द्र पाल त्यागी (14 मार्च 1945) भारतीय वायुसेना के प्रमुख रहे हैं। शशींद्र पाल त्यागी को एस॰पी॰ त्यागी और बंडल के उपनाम से भी पुकारा जाता रहा है। भारतीय वायुसेना में 31 दिसम्बर 1963 को कमीशन प्राप्तन त्यागी ने 1965 और 1971 के युद्ध में प्रमुख भूमिका निभाई थी। 31 दिसम्बर 2004 को उन्होंने भारतीय वायुसेना के 20वें एयर चीफ मार्शल के रूप में कार्यभार संभाला.
एस पी त्यागी (14 मार्च 1945) भारतीय वायुसेना के प्रमुख रहे हैं। शशींद्र पाल त्यागी को एस पी त्यागी और बंडल के उपनाम से भी पुकारा जाता रहा है। भारतीय वायुसेना में 31 दिसम्बर 1963 को कमीशन प्राप्तन त्यागी ने 1965 और 1971 के युद्ध में प्रमुख भूमिका निभाई थी। 31 दिसम्बर 2004 को उन्होंने भारतीय वायुसेना के 20वें एयर चीफ मार्शल के रूप में कार्यभार संभाला. मध्यप्रदेश के इंदौर में जन्में त्यागी की प्रारंभिक शिक्षा जयपुर के सेंट जेवियर स्कूमल में हुई। पढ़ाई के बाद वे सेना में शामिल हुये. उनके परिवार में उनकी पत्नी वंदना त्यागी और एक बेटा वे एक बेटी हैं। जगुआर इंटरडिक्शंन एअरक्राफ्ट जब 1980 में भारतीय वायुसेना में शामिल हुआ तो उसके आठ पायलटों में एसपी त्यागी भी शामिल थे। 1985 में उन्हेंम प्रतिष्ठित वायुसेना मेडल से सम्माआनित किया गया। वे 2007 तक भारतीय वायु सेना में रहे, जिसके बाद उन्होंने अवकाशप्राप्त किया।
एस पी त्यागी का नाम फरवरी 2013 में इटली के एयरोस्पेस और डिफेंस निर्माण कंपनी फिनमैकानिका के मुखिया गियूसेप्पे ओरसी की गिरफ्तारी के बाद एक बार फिर चर्चा में आया। भारत के राष्ट्रपति, प्रधानमंत्री और सेना प्रमुखों की सुविधा के लिये खरीदे गये 12 एडब्ल्यू-101 हेलिकॉप्टरों में भारतीय अधिकारियों को रिश्वत देने की जांच के बाद एयरोस्पेस और डिफेंस निर्माण कंपनी फिनमैकानिका के मुखिया गियूसेप्पे ओरसी को दबोचा गया है। भारतीय रक्षा मंत्रालय ने फिनमैकानिका से 2010 में करीब 3600 करोड़ रुपए में 12 अति सुरक्षित अगस्ता वेस्टलैंड हेलिकॉप्टरों की ख़रीददारी की थी।  इटली सरकार की जांच में यह बात सामने आई कि फिनमेकेनिका एयरोस्पेस डिफेंस कंपनी ने तत्कालीन वायुसेना प्रमुख एसपी त्यागी को मध्यस्थों के माध्यम से रिश्वत की रकम पहुंचाई थी। हालांकि एस पी त्यागी ने ऐसे आरोपों से इंकार करते हुये कहा कि इस तरह की किसी जांच की बात उन्हें नहीं पता है और उन्होंने किसी भी मामले में कभी कोई रिश्वत नहीं खाई.
ग्लारुस कैन्टन
ग्लारुस कैन्टन () स्विट्ज़रलैंड के मध्य भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १३५२ में स्विस परिसंघ का हिस्सा बना था।
ज़ूग कैन्टन
ज़ूग कैन्टन (), जिसे कभी-कभी त्ज़ूग कैन्टन भी उच्चारित किया जाता है, स्विट्ज़रलैंड के मध्य भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १३५२ में स्विस परिसंघ का हिस्सा बना था। केवल २३९ वर्ग किमी का यह कैन्टन ज़िलों में विभाजित नहीं है और स्विट्ज़रलैंड के सबसे छोटे कैन्टनों में से एक है।
फ़्राइबूर्ग कैन्टन
फ़्राइबूर्ग कैन्टन () या फ़्रीबूर्ग कैन्टन () स्विट्ज़रलैंड के पश्चिमी भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १४८१ में स्विस परिसंघ का हिस्सा बना था। हालाँकि अधिकतर स्विस कैन्टोनों एकभाषीय होते हैं, फ़्राइबूर्ग कैन्टन में जर्मन और फ़्रान्सीसी दोनों प्रचलित हैं। इस कैन्टन के दो-तिहाई लोग फ़्रान्सीसी भाषी हैं और अधिकतर कैन्टन के पश्चिमी भाग में बसते हैं जबकी एक-तिहाई अलमानी जर्मन उपभाषाएँ बोलते हैं और इनका जमावड़ा कैन्टन के पूर्वी भाग में है।
सोलोथूर्न कैन्टन
सोलोथूर्न कैन्टन () स्विट्ज़रलैंड के पश्चिमोत्तर में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १४८१ में स्विस परिसंघ का हिस्सा बना था।
द अमेज़िंग रेस (अमेरिकी टीवी शृंखला)
द अमेज़िंग रेस अमेरिकी रियलिटी गेम शो (वास्तविक घटनाओ पर आधारित) है जिसमें आम तौर पर दुनिया भर में होने वाली दौड़ के ग्यारह टीमें भाग लेती हैं। दौड़ शारीरिक और मानसिक चुनौतियों के साथ लगभग बारह चरणो में विभाजित होती है और इसमें टीमों को आगे बढ़ने के लिए दिए गए सुराग का परिणाम निकालना होता है, खुद को विदेशी क्षेत्रों में नेविगेट करना होता है, अपनी आवश्यकता अनुसार स्थानीय लोगो के साथ बातचीत करनी होती है, शारीरिक और मानसिक चुनौतियों का सामना करना पड़ता है और हवाई जहाज, नाव, टैक्सी और अन्य सार्वजनिक परिवहन विकल्पो के लिए होड़ करनी पड़ती है और यह सब टीमों को कार्यक्रम द्वारा प्रदान किए गए सीमित बजट के अंदर पड़ता है। समान्यतः हर चरण के पश्चात एक टीम दौड़ से बहार हो जाती है। अंतिम चरण में तीन टीमें बचती हैं और उनमें से सबसे पहले अंतिम रेखा को पार करने वाली टीम एक मिलियन अमेरिकी डॉलर (दस लाख अमेरिकी डॉलर) की इनामी राशि जीतती है।
अमेरिकी संस्करण "द अमेज़िंग रेस" फ्रेंचाइज़ का मूल संस्करण है जिसका प्रसारण 2001 से सीबीएस पर हो रहा है। फ़रवरी 17, 2013, से शृंखला अपने बाइसवे सीज़न में प्रवेश कर गई। अनेक अन्तराष्ट्रीय संस्करण इसकी मूल संरचना के आधार पर विकसित किए गए, जबकि अमेरिकी संस्करण विश्व के कई अन्य बाजारों में प्रसारित किया जाता है।